CELEX: 52013PC0259
Language: lt
Date: 2013-05-02
Title: Pasiūlymas EUROPOS PARLAMENTO IR TARYBOS SPRENDIMAS dėl ES solidarumo fondo lėšų mobilizavimo

|
			
		
		
		52013PC0259
		
			Pasiūlymas EUROPOS PARLAMENTO IR TARYBOS SPRENDIMAS dėl ES solidarumo fondo lėšų mobilizavimo /* COM/2013/0259 final - 2013/ () */
			
				
		
		
			
			   	AIŠKINAMASIS MEMORANDUMAS
2006 m. gegužės 17 d.
Tarpinstituciniame susitarime[1]
numatyta galimybė mobilizuoti Europos Sąjungos solidarumo fondo
lėšas laikantis viršutinės metinės 1 mlrd. EUR ribos ir
viršijant atitinkamų finansinės programos išlaidų kategorijų
ribas. Fondo lėšų gavimo sąlygos išsamiai išdėstytos
Tarybos reglamente (EB) Nr. 2012/2002[2].
Pagal Slovėnijos, Kroatijos ir Austrijos
pateiktas paraiškas suteikti pagalbą iš Fondo dėl 2012 m.
rudenį įvykusių potvynių, Solidarumo fondo pagalba
skaičiuojama atsižvelgiant į šią bendrą žalą:
   ||   ||   ||   ||   || (EUR) || 
 || Nelaimė || Patvirtinta tiesioginė žala || Riba  (mln.) || Suma, pagrįsta 2,5 % koeficientu || Suma, pagrįsta 6 % koeficientu || Bendra siūlomos pagalbos suma 
 || Potvyniai Slovėnijoje || 359 534 838 || 214,021 || 5 350 525 || 8 730 830 || 14 081 355 
 || Potvyniai Kroatijoje || 11 463 479 || 259,805 || 286 587 || ~ || 286 587 
 || Potvyniai Austrijoje || 9 600 000 || 1 798,112 || 240 000 || ~ || 240 000 
 || IŠ VISO ||   || 14 607 942 
Atsižvelgdama į išnagrinėtas
paraiškas[3],
didžiausią įmanomą iš Fondo skirtiną dotaciją, taip
pat asignavimų perskirstymo išlaidų kategorijoje mastą, dėl
kurio reikia numatyti papildomas išlaidas, Komisija siūlo iš Europos
Sąjungos solidarumo fondo mobilizuoti bendrą
14 607 942 EUR sumą, paskirtiną pagal finansinės
programos 3b išlaidų kategoriją.
Teikdama šį
pasiūlymą panaudoti Fondo lėšas Komisija pradeda
supaprastintą trišalę procedūrą pagal 2006 m.
gegužės 17 d. Tarpinstitucinio susitarimo 26 punktą, kad
poreikį pasinaudoti Fondu ir reikalingą sumą suderintų su
abiem biudžeto valdymo institucijomis. Komisija ragina abi biudžeto valdymo
institucijas apie savo ketinimus informuoti viena kitą ir Komisiją.
Jei kuri nors iš
dviejų biudžeto valdymo institucijų nepritartų, bus
organizuojamas oficialus trišalis susitikimas.
Komisija pateiks taisomojo biudžeto projektą
(TBP), kad į 2013 m. biudžetą būtų įtraukti
specialieji įsipareigojimų ir mokėjimų asignavimai, kaip
nurodyta 2006 m. gegužės 17 d. Tarpinstitucinio susitarimo 26 punkte.
Pasiūlymas
EUROPOS PARLAMENTO IR TARYBOS SPRENDIMAS
dėl ES solidarumo fondo lėšų
mobilizavimo
EUROPOS PARLAMENTAS IR
EUROPOS SĄJUNGOS TARYBA,
atsižvelgdami į 2006 m. gegužės
17 d. Europos Parlamento, Tarybos ir Komisijos tarpinstitucinį
susitarimą dėl biudžetinės drausmės ir patikimo
finansų valdymo[4],
ypač į jo 26 punktą,
atsižvelgdami į 2002 m.
lapkričio 11 d. Tarybos reglamentą (EB) Nr. 2012/2002,
įsteigiantį Europos Sąjungos solidarumo fondą[5],
atsižvelgdami į Komisijos
pasiūlymą[6],
kadangi:
(1)       Europos Sąjunga
įsteigė Europos Sąjungos solidarumo fondą (toliau –
Fondas), kad parodytų solidarumą su nelaimių ištiktų
regionų gyventojais;
(2)       2006 m. gegužės
17 d. Tarpinstituciniame susitarime numatyta galimybė mobilizuoti
Fondo lėšas neviršijant viršutinės metinės 1 mlrd. EUR
ribos;
(3)       Reglamente (EB) Nr. 2012/2002
numatytos nuostatos, kuriomis remiantis galima mobilizuoti Fondo lėšas;
(4)       Slovėnija, Kroatija ir
Austrija pateikė paraiškas mobilizuoti Fondo lėšas dėl
potvynių sukeltos nelaimės,
PRIĖMĖ ŠĮ
SPRENDIMĄ:
1 straipsnis
2013 finansinių metų Europos
Sąjungos bendrajame biudžete iš Europos Sąjungos solidarumo fondo
mobilizuojama 14 607 942 EUR įsipareigojimų ir
mokėjimų asignavimų suma.
2 straipsnis
Šis sprendimas
skelbiamas Europos Sąjungos oficialiajame leidinyje.
Priimta Briuselyje
Europos Parlamento vardu                           Tarybos
vardu
Pirmininkas                                                   Pirmininkas
[1]               OL C 139, 2006 6 14, p. 1.
[2]               OL L 311, 2002 11 14, p. 3.
[3]               Komisijos komunikatas C(2013)
XXX dėl Slovėnijos, Kroatijos ir Austrijos paraiškų
mobilizuoti Europos Sąjungos solidarumo fondą.
[4]               OL C 139, 2006 6 14, p.
1.
[5]               OL L 311, 2002 11 14, p.
3.
[6]               OL C […],
[…], p. […].